stanford-oval/wikipedia huggingface dataset:
วันวิน จ.เจริญ
ประวัติ

วันวินขึ้นชกมวยสากลครั้งแรกเมื่อ 13 พฤษภาคม พ.ศ. 2533 ชนะน็อค ทับหนู ศิษย์ศิลป์ ยก 2 ที่เวทีราชดำเนิน จากนั้น ขึ้นชกชนะอีก 2 ครั้ง ก็ได้ไปชกที่ ญี่ปุ่น แพ้คะแนน ตีติง ดิกนอส เมื่อ 13 สิงหาคม พ.ศ. 2533 เมื่อกลับมาชกในเมืองไทย วันวินชกชนะอีก 6 ครั้ง มีแพ้น็อค คม ส. ธนิกุล เพียงครั้งเดียวรวมทั้งชนะน็อค สายรุ้ง อ.สุวรรณศิลป์ ยก 3 (ต่อมาเป็นแชมป์โลกของสหพันธ์มวยโลก)
ใน พ.ศ. 2537 เป็นช่วงที่สหพันธ์มวยโลก (WBF) เข้ามาเผยแพร่ในประเทศไทย และเปิดโอกาสให้นักมวยสากลชาวไทยได้ขึ้นชิงแชมป์โลก วันวิน ได้โอกาสขึ้นชิงแชมป์โลกรุ่นมินิมัมเวทที่ว่างกับรอนนี่ มากราโม ปรากฏว่าวันวินพลาดท่า เป็นฝ่ายแพ้น็อคในยกที่ 2 เท่านั้นไปอย่างไม่คาดคิด แต่ก็ถือว่าวันวินเป็นนักมวยไทยรายแรกที่ขึ้นชกในสังกัดของสถาบันแห่งนี้
จากนั้น วันวินขึ้นชกอุ่นเครื่องชนะอีกสามครั้ง โดยชกชนะคะแนน โรแลนโด ทูยูกอน (ต่อมาเป็นแชมป์โลกของสหพันธ์มวยโลกและสหภาพมวยโลก) และโดมิงกุส ซิวาเลตเต้ แชมป์เงาของสหพันธ์มวยนานาชาติ (IBF) แต่วันวินก็ไม่มีโอกาสชิงแชมป์โลกอีก ใน พ.ศ. 2538 วันวินได้มีโอกาสชิงแชมป์เวทีราชดำเนิน แพ้คะแนน วังพนม ว.สระกวี และได้ไปชิงแชมป์เงาสหพันธ์มวยนานาชาติที่อินโดนีเซีย แพ้น็อค ยานีน เบลเอนโด ยก 11 จากนั้น วันวินไม่ได้ขึ้นชกมวยสากลอีกเลย และหลังจากแขวนนวมไปแล้ว วันวินมีอาการผิดปกติเนื่องจากสมองได้รับการกระทบกระเทือนจนช่วยตัวเองไม่ได้
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นมินิฟลายเวท WBF เมื่อ 9 ก.ค. 2537 แพ้น็อค รอนนี่ มากราโม (ฟิลิปปินส์) ยก 2 ที่ จ. สมุทรปราการ
ชิงแชมป์เงารุ่นจูเนียร์ฟลายเวท IBF เมื่อ 2 พ.ค. 2538 แพ้น็อค ยานีน เบลเอนโด (อินโด) ยก 11 ที่อินโด
สกุลเจตมูลเพลิง

| สกุลเจตมูลเพลิง |
| --- | --- |

Plumbago auriculata

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Core eudicots
อันดับ:: Caryophyllales
วงศ์:: Plumbaginaceae
วงศ์ย่อย:: Plumbaginoideae
สกุล:: Plumbago L.

ชนิดต้นแบบ
Plumbago europaea L.
สปีชีส์
 ดูเนื้อหา
สกุลเจตมูลเพลิง (ชื่อวิทยาศาสตร์: Plumbago) เป็นสกุลของพืชที่มีสมาชิก 10-20 สปีชีส์ในวงศ์ Plumbaginaceae พบในเขตอบอุ่นและเขตร้อน ชื่อสกุลมาจากภาษาละติน plumbum ("ตะกั่ว") และ agere ("to resemble") ใช้ครั้งแรกโดย Pliny the Elder (23-79) กับพืชชื่อ μολυβδαινα (molybdaina) to Pedanius Dioscorides (ca. 40-90). ซึ่งหมายถึงสีดอกที่เหมือนสีตะกั่ว[ต้องการอ้างอิง] ยางที่ทำให้เกิดสีตะกั่วบนผิวหนัง หรือจากความเชื่อของพลินีว่าพืชนี้ใช้รักษาพิษตะกั่ว
Plumbago indica
Plumbago zeylanica
ตัวอย่างสปีชีส์

Plumbago aphylla Bojer ex Boiss. (Madagascar region)
Plumbago auriculata Lam. (syn. P. capensis) – Cape Leadwort (South Africa)
Plumbago caerulea Humboldt, Bonpl. & Kunth (syn. P. coerulea) (Western South America - northern Chile to Colombia)
Plumbago europaea L. – Common Leadwort (Mediterranean Basin to central Asia)
Plumbago indica L. (syn. P. rosea) (Southeast Asia)
Plumbago pulchella Boiss. (Mexico)
Plumbago scandens L. (sometimes included in P. zeylanica) – Summer Snow Leadwort (Southern United States south to northern South America)
Plumbago wissii Friedrich (Namibia)
Plumbago zeylanica L. – Ceylon Leadwort (Africa, the Middle East, South Asia, Southeast Asia, Oceania)
รวมภาพ

Plumbago zeylanica  ที่อินเดีย
Plumbago zeylanica ที่อินเดีย
Plumbago zeylanica  ที่อินเดีย
Plumbago zeylanica  ที่อินเดีย
Plumbago zeylanica  ที่อินเดีย
Plumbago auriculata
วาริโอ

| วาริโอ |
| --- | --- |
ตัวละครใน 'วาริโอ, มาริโอ'
วาริโอ จากเกมมาริโอปาร์ตี 8
ปรากฏครั้งแรก: ซูเปอร์มาริโอแลนด์ 2: 6 โกลเดนคอยส์ (1992)
เสียงอังกฤษ: ชาลส์ มาร์ทิเน (1997–2023) โธมัส สปินด์เลอร์ (1998–2001) เควิน อัฟกานี (2023–ปัจจุบัน)
เสียงญี่ปุ่น: โธมัส สปินด์เลอร์ (1996–1997) ชิกาโอะ โอตสึกะ (1997–2015) ฮิโรโนริ คนโด (2018–ปัจจุบัน เฉพาะซีรีส์วาริโอแวร์)
วาริโอ (ญี่ปุ่น: Wario; โรมาจิ: ワリオ; ทับศัพท์: Wario) เป็นตัวละครในซีรีส์มาริโอ เคยถูกออกแบบให้เป็นปฏิปักษ์ต่อมาริโอ เขาปรากฏตัวครั้งแรกในเกมสำหรับเครื่องเกมบอย ซูเปอร์มาริโอแลนด์ 2: 6 โกลเดนคอยส์ ปี ค.ศ. 1992 เป็นตัวเอกและหัวหน้าตัวสุดท้าย เดิมวาริโอถูกวาดให้เป็นมาริโอในรุ่นก้าวร้าว ชื่อของเขาเป็นการผสมคำกับคำภาษาญี่ปุ่น วารุอิ (悪い) หมายถึง "ชั่วร้าย" วาริโอถูกออกแบบครั้งแรกโดยฮิโรจิ คิโยทาเกะ และพากย์เสียงโดยชาลส์ มาร์ทิเน  ซึ่งทำหน้าที่พากย์เสียงให้ตัวละครอื่น ๆ ในซีรีส์ด้วย
ตั้งแต่เขาปรากฏตัวครั้งแรก วาริโอกลายเป็นตัวเอกและตัวเอกปฏิลักษณ์ในเกมชุดวาริโอแลนด์ และวาริโอแวร์ ช่วยขยายตลาดเกมมือถือและเครื่องเล่นเกม นอกจากปรากฏในเกมภาคแยกของซีรีส์มาริโอแล้ว เขายังปรากฏเป็นตัวประกอบในเกมเคอร์บีซูเปอร์สตาร์อัลตรา เด็นเซ็ตสึโนสตาฟี 3 และไพล็อตวิงส์ 64 เขายังปรากฏในสื่ออื่น ๆ เช่น นวนิยายกราฟิกเรื่อง ซูเปอร์มาริโอแอดเวนเชอส์ วาริโอได้รับการตอบรับที่ดีอย่างมากและได้เป็นหนึ่งในตุ๊กตาสัญลักษณ์ของนินเทนโดด้วย
แนวคิดและการสร้าง

แรงบันดาลใจที่ทำให้เกิดวาริโอเกิดขึ้นครั้งแรกในเกมเร็กกิงครูว์ ค.ศ. 1985 จากตัวละครสไปก์ หัวหน้าคนงานก่อสร้าง แม้ว่าวาริโอจะดูคล้ายสไปก์เล็กน้อย วาริโอก็ยังไม่ได้เกิดขึ้นจน ค.ศ. 1992 วาริโอปรากฏชื่อเป็นครั้งแรกในเกมซูเปอร์มาริโอแลนด์ 2: 6 โกลเดนคอยส์ เขาถูกออกแบบโดยศิลปินเกม ฮิโระจิ คิโยะทาเกะ รูปแบบของวาริโอเกิดจากกลุ่มนักออกแบบเกมซูเปอร์มาริโอแลนด์รังเกียจการทำเกมที่ใช้ตัวละครของคนอื่น ๆ การสร้างตัววาริโอทำให้เขามีตัวละครเป็นของตนเองเพื่อจะได้ "มีสัญลักษณ์กำหนดสถานการณ์ได้"
วาริโอถูกวาดให้เป็นมาริโอในรุ่นก้าวร้าว เขามีแขนมีกล้ามขนาดใหญ่ หนวดเคราแหลมซิกแซกใหญ่ และเสียงร้องชวนต่อสู้ ชื่อ "วาริโอ" มาจากการผสมคำว่า "มาริโอ" กับคำคุณศัพท์ภาษาญี่ปุ่นว่า วารุอิ (悪い) หมายถึง "ชั่วร้าย" ดังนั้นจึงหมายถึง "มาริโอที่ชั่วร้าย" (ต่อมากำหนดสัญลักษณ์เป็น "W" บนหมวก หรือ "M" กลับหัว) ข้อเท็จจริงจากนินเทนโดกล่าวว่าวาริโอเป็นคู่ปรับในวัยเด็กของมาริโอและลุยจิ เนื่องจากอิจฉาความสำเร็จของพวกเขา นักพากย์เสียง ชาลส์ มาร์ติเน็ต ซึ่งพากย์เสียงมาริโอตั้งแต่ ค.ศ. 1995 ก็พากย์เสียงให้วาริโอด้วย ในระหว่างการออดิชัน มาร์ติเน็ตต้องพูดด้วยโทนเสียงโหดเหี้ยม เขามองเสียงของวาริโอว่าทำได้ง่ายกว่าเสียงของมาริโอ เนื่องจากท่าทางการพูดและบุคลิกของมาริโอจะไหลลื่นอิสระมากกว่า โดยการกระโดดจากพื้นดินและลอยบนอากาศ ขณะที่วาริโอมีลักษณะนิสัยขี้อิจฉา เริ่มจากเกมวาริโอแลนด์: ซูเปอร์มาริโอแลนด์ 3 วาริโอจะกระปรี้กระเปร่าเมื่อเก็บหัวหอมได้ คล้ายกับมาริโอที่พลังจะเพิ่มขึ้นเมื่อเก็บเห็ด วาริโอมักใช้ระเบิด อย่างที่เห็นในเกมวาริโอแลนด์: ซูเปอร์มาริโอแลนด์ 3 วาริโอบลาสต์ และมาริโอคาร์ต: ดับเบิลแดช เกมชุดวาริโอแวร์ใช้ระเบิดเป็นสิ่งของแทนการจำกัดเวลา
ในวิดีโอเกมที่วาริโอปรากฏตัว เขามักจะได้เป็นตัวร้าย อย่างไรก็ตาม ทีมพัฒนาเกมวาริโอแลนด์: เชกอิต กล่าวว่าความจริงแล้วเขาไม่ใช่ตัวร้าย และพวกเขาไม่ได้ต้องการให้เขาเป็นเช่นนั้นในขณะพัฒนาเกม พวกเขาเน้นที่พฤติกรรม ซึ่งสลับระหว่างดีและชั่ว เอ็ตสึโนะบุ เอะบิสุ ผู้ผลิตเกมเดอะเชกไดเมนชัน มองวาริโอว่าเป็นตัวละครสะเพร่าที่ใช้พละกำลังของตนเอาชนะผู้อื่น ทะดะโนะริ สึคะวะกิ หัวหน้านักออกแบบเกมเดอะเชกไดเมนชัน มองว่าวาริโอเป็นลูกผู้ชายและกล่าวว่าเขา "ไม่เข้าท่าจนสุดท้ายเขาดูเจ๋งอย่างมาก" ด้วยเหตุนี้ เขาต้องการให้วาริโอประพฤติตัวอย่างลูกผู้ชายมากกว่าทำตัวโง่และขอร้องให้นักออกแบบศิลป์ให้เน้นที่ความเป็นชาย วาริโอถูกเลือกให้เป็นดาวของเกมชุดวาริโอแวร์ เพราะนักพัฒนารู้สึกว่าเขาเป็นตัวละครที่ดีที่สุดในแฟรนไชส์ เนื่องจากเขาทำตัวโง่อยู่บ่อยครั้ง
สัญลักษณ์นี้ปรากฏบนหมวกของวาริโอ และใช้แทนเขาในเกมมาริโอ เกมต่าง ๆ
วันนั้น...วันไหน หัวใจจะเป็นสีชมพู

| วันนั้น> ..วันไหน หัวใจจะเป็นสีชมพู |
| --- | --- |

กำกับ: โยะชิฟุมิ คนโด
บทภาพยนตร์: ฮะยะโอะ มิยะซะกิ
อำนวยการสร้าง: โทะชิโอะ ซุซุกิ
นักแสดงนำ: โยะโกะ ฮนนะ อิเซ ทะกะฮะชิ ชิเงะรุ มุโระอิ ทะกะชิ ทะชิบะนะ เคย์จู โคะบะยะชิ
ตัดต่อ: ทะเกะชิ เซะยะมะ
ดนตรีประกอบ: ยูจิ โนะมิ
บริษัทผู้สร้าง: สตูดิโอจิบลิ 
ผู้จัดจำหน่าย: โทะโฮะ (ญี่ปุ่น) วอลต์ดิสนีย์พิกเจอส์ (สหรัฐอเมริกา
วันฉาย:   15 กรกฎาคม ค.ศ. 1995 (1995-07-15) 
ความยาว: 111 นาที
ประเทศ: ญี่ปุ่น
ภาษา: ภาษาญี่ปุ่น
วันนั้น...วันไหน หัวใจจะเป็นสีชมพู (ญี่ปุ่น: 耳をすませば; โรมาจิ: Mimi o Sumaseba ; ความหมาย "If You Listen Closely") หรือในชื่อภาษาอังกฤษว่า "Whisper of the Heart" เป็นภาพยนตร์อนิเมะจากสตูดิโอจิบลิ ที่ดัดแปลงจากผลงานมังงะชื่อ เสียงกระซิบจากหัวใจ ของ อาโออิ ฮิอิรางิ
เรื่องย่อ

ตัวละครหลักของ Whisper of the Heart คือเด็กสาวที่ชื่อ ชิซึคุ สึกิชิมะ ผู้ซึ่งเป็นนักเรียนในระดับจูเนียร์ไฮสคูลในเมืองเล็กๆ ใกล้ๆ กับเมืองทามะ ของกรุงโตเกียว เธอมีนิสัยรักการอ่านและการเขียนหนังสือในยามว่าง แต่พ่อแม่ของเธอหวังจะให้เธอใช้เวลากับการบ้านเสียมากกว่า อีกทั้งช่วงเวลาของการสอบเข้าเรียนไฮสคูลก็ใกล้เข้ามาแล้วด้วย
เรื่องราวเกิดขึ้นในเมืองเล็ก ๆ แห่งหนึ่งภายใต้บรรยากาศทันสมัยของประเทศญี่ปุ่น ในขณะที่เด็กวัยรุ่นคนอื่น ๆ กำลังตั้งหน้าตั้งตาเตรียมตัวสอบเข้าเรียนต่อในชั้นมัธยมปลาย แต่ชิซึคุ เด็กสาวผู้รักการอ่านเป็นชีวิตจิตใจ กลับเลือกที่จะใช้เวลาส่วนใหญ่ไปกับการอ่านหนังสือนวนิยายที่หยิบยืมมาจากหอสมุด และตัวเลขยี่สิบเล่มก็คือเป้าหมายที่สาวน้อยวัยสิบสี่ปีวางไว้สำหรับปิดเทอมครั้งนี้ของเธอ
เมื่อคุณพ่อบอกกับชิซึคุว่าหอสมุดกำลังเปลี่ยนระบบการยืมหนังสือจากที่เคยใช้บัตรเป็นระบบบาร์โค้ด เธอก็นึกอยากหยิบเอาการ์ดกระดาษแข็งที่บันทึกรายชื่อผู้ยืมหนังสือออกมาดู น่าแปลกที่หนังสือทุกเล่มที่เธอเคยอ่านจะมีชื่อของ "เซย์จิ อามาซาว่า" ยืมไปก่อนหน้าเธอทุกครั้ง
สิ่งที่เกิดขึ้นสร้างความประหลาดใจให้ชิซึคุอย่างมาก และทำให้เธออดไม่ได้ที่จะเฝ้ามองหาชายในจินตนาการของเธอ ขยันอ่านหนังสือ สอบเข้ามัธยมปลาย และเรียนในมหาวิทยาลัยดี ๆ คือเสียงจากสังคมที่กระซิบบอกเยาวชนที่กำลังเติบโต แม้ชิซึคุจะชอบหนังสือนิยายเพียงใด หรือมีพรสวรรค์ในด้านวรรณคดีแค่ไหน ตัวเธอเองก็ไม่สามารถมองข้ามบรรทัดฐานเหล่านั้นและเลือกเดินไปบนเส้นทางที่ตนเองรักได้อย่างสบายใจ
บางที ชีวิตวัยรุ่นอาจจะหนักและน่าปวดหัวเกินกว่าที่เด็กสาวที่ชอบ "ล่องลอยไปในโลกแห่งความฝัน" อย่างเธอก็เป็นได้
แต่แล้วในเช้าวันหนึ่ง "ที่ดูเหมือนจะเป็นวันธรรมดาสำหรับหลาย ๆ คน" ช่วงเวลาแห่งการค้นหาตนเองของชิซึคุก็ได้เริ่มต้นขึ้น
ระหว่างกำลังนั่งอยู่บนรถไฟเพื่อเดินทางไปส่งปิ่นโตให้คุณพ่อที่หอสมุด ชิซึคุก็พบเข้ากับแมวเร่ร่อนตัวอ้วน ท่าทางเมินเฉยไม่แยแสต่อสิ่งรอบข้างของมันทั้งยียวนกวนประสาทแต่ก็ชวนให้น่าสนใจ เธอตัดสินใจติดตามแมวจอมเจ้าเล่ห์ไปเรื่อย ๆ เพื่อค้นหาเป้าหมายของมันซึ่งก็คือร้านขายของเก่า "Earth Shop" ที่ดำเนินกิจการโดยคุณตาท่าทางใจดี และมีรูปสลักแมว "Baron Humbert Von Jikkingen" อันแสนงดงาม
ราวกับโชคชะตาชักพา, หลังจากนั้นไม่นานเธอก็ได้รู้ว่าเซย์จิคุงคนที่เธอตามหาก็คือหลานชายแท้ ๆ ของคุณตาเจ้าของร้านขายของเก่าแห่งนี้นี่เอง
ที่นี่, ชิซึคุได้เห็นแง่มุมลึก ๆ รวมทั้งตัวตนจริง ๆ ที่ไม่เคยเห็นของเซย์จิ สิ่งเหล่านี้มันก็ทำให้หัวใจของเธอพองโตความฝันของเด็กชายที่แน่วแน่ต่อการเป็นช่างทำไวโอลินจุดประกายให้ชิซึคุฮึดสู้ กลับไปฟังเสียงกระซิบจากหัวใจ และลงมือเขียนนวนิยายซึ่งเป็นสิ่งที่เธอรักมาตั้งแต่ต้นและรักมากที่สุดเพื่อเป็นการพิสูจน์ตัวเองตามความคิดของเธอ
ประสบการณ์ครั้งนี้ทำให้สาวน้อยได้รู้จักตนเอง และสามารถก้าวพ้นวันเวลาแห่งความสับสนไปได้อย่างมั่นคง
ในตอนจบเซย์จิได้ตัดสินใจไปเรียนทำไวโอลินต่อที่อิตาลี และชิซึคุก็ได้มุ่งมั่นกับการเป็นนักเขียน นอกจากนี้เซย์จิยังได้ขอแต่งงาน แล้วให้คำสัญญาว่าเมื่อไปทำตามความฝันของตนได้สำเร็จแล้วจะกลับมาแต่งงานกัน
เครดิต

ดัดแปลงจาก มังงะ ของ อาโออิ ฮิอิรางิ
กำกับ : โยชิฟูมิ คอนโด
เขียนบท: ฮะยะโอะ มิยะซะกิ
ออกแบบตัวละคร: คิทาโร โคซากะ จากบทร่างตัวละครโดย โยชิฟูมิ คอนโด
อาร์ตไดเร็คชั่น: ซาโตชิ คุโรดะ
เพลงประกอบ: ยูจิ โนมิ
แหล่งข้อมูลอื่น

Whisper of the Heart page at Nausicaa.net
Mimi wo sumaseba at the Internet Movie Database
Whisper of the Heart เก็บถาวร 2006-07-12 ที่ เวย์แบ็กแมชชีน
วันอังคาร

บทความนี้เกี่ยวกับวันในสัปดาห์ สำหรับความหมายอื่น ดูที่ อังคาร
วันอังคาร เป็นวันลำดับที่ 3 ในสัปดาห์ อยู่ระหว่างวันจันทร์กับวันพุธ แต่ตามมาตรฐานสากล กำหนดให้เป็นวันที่ 2 ของสัปดาห์
สัญลักษณ์ของวัน

สีประจำวัน คือ สีชมพู
พระประจำวันคือ ปางไสยาสน์
เทพเจ้าที่ควรนับถือคือ พระอังคาร
ชื่อ

เพลงของโรลลิงสโตนส์ชื่อ รูบีทูสเดย์ (Ruby Tuesday)
ในสหรัฐอเมริกามีร้านอาหารชื่อ รูบีทูสเดย์ (Ruby Tuesday) ซึ่งคำว่า Tuesday หมายถึง วันอังคารในภาษาอังกฤษ ซึ่งมีรากศัพท์มาจากภาษาอังกฤษเก่า "Tiwesdæg" แปลตามตัวอักษรว่า "วันของเทพเจ้าเทียร์"
สถาพร แดงสี

| ข้อมูลส่วนตัว |
| --- | --- | --- | --- |
ชื่อเต็ม:  สถาพร แดงสี
วันเกิด:   (1988-05-13) 13 พฤษภาคม ค.ศ. 1988 (36 ปี)
สถานที่เกิด:  จังหวัดบุรีรัมย์ ประเทศไทย
ส่วนสูง:  1.80 m (5 ft 11 in)
ตำแหน่ง:  แบ็คซ้าย
ข้อมูลสโมสร
สโมสรปัจจุบัน:  เมืองทอง ยูไนเต็ด
หมายเลข:  13
สโมสรเยาวชน
2549–2552:  นอร์ทกรุงเทพ
สโมสรอาชีพ*
| ปี |  ทีม |  ลงเล่น |  (ประตู) |
| 2553–2556 |  นอร์ทกรุงเทพ |  77 |  (5) |
| 2557 |  ตราด |  23 |  (2) |
| 2558 |  นครราชสีมา |  27 |  (0) |
| 2559–2560 |  บุรีรัมย์ ยูไนเต็ด |  8 |  (1) |
| 2559 |  → การท่าเรือ (ยืมตัว) |  9 |  (0) |
| 2560–2564 |  แบงค็อก ยูไนเต็ด |  14 |  (0) |
| 2562–2564 |  ตราด (ยืมตัว) |  17 |  (0) |
| 2564–2566 |  หนองบัว พิชญ |  53 |  (0) |
| 2567– |  เมืองทอง ยูไนเต็ด |  5 |  (1) |
ทีมชาติ
| 2564 |  ไทย |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สถาพร แดงสี (ชื่อเล่น หนุ่ม; 13 พฤษภาคม พ.ศ. 2531 —) เป็นนักฟุตบอลชาวไทย ปัจจุบันเล่นตำแหน่งแบ็คซ้ายให้กับเมืองทอง ยูไนเต็ด ในไทยลีก และทีมชาติไทย
สโมสรอาชีพ > บุรีรัมย์ ยูไนเต็ด > การท่าเรือ (ยืมตัว)

ในวันที่ 14 กรกฎาคม 2559 การท่าเรือได้บรรลุข้อตกลงในการยืมตัวสถาพร แดงสี จากบุรีรัมย์ ยูไนเต็ด จนจบฤดูกาล
สโมสรอาชีพ > แบงค็อก ยูไนเต็ด

ในวันที่ 6 กุมภาพันธ์ 2560 แบงค็อก ยูไนเต็ด บรรลุข้อตกลงในการคว้าตัวสถาพร แดงสี จากบุรีรัมย์ ยูไนเต็ด อย่างเป็นทางการ ต่อมาในวันที่ 21 มิถุนายน 2560 การแข่งขันช้าง เอฟเอคัพ รอบ 64 ทีมสุดท้าย สถาพรทำประตูแรกให้กับสโมสร นัดที่แบงค็อกบุกไปชนะเชียงรายซิตี 5–1 ผ่านเข้าสู่รอบ 32 ทีมสุดท้ายได้สำเร็จ
เกียรติประวัติ

ฟุตบอลชิงถ้วยพระราชทานประเภท ก.
ชนะเลิศ (1) : 2559
แหล่งข้อมูลอื่น

ข้อมูลของ สถาพร แดงสี ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลเมืองทอง ยูไนเต็ด  |
| --- | --- |
 1 กิตติพงศ์  3 ชาติชาย  4 วู๊ด  5 โอตาโคนอฟ  6 ธีระพล  8 มาห์เรอ  9 บราวน์  10 ปรเมศย์  11 โรบัค  13 สถาพร  14 สรวิทย์  15 ชยพล  16 คณพศ  17 ธีรภัทร  18 วีระเทพ  19 ทริสตอง  21 ปุรเชษฐ์  22 ภูมินทร์  23 กานต์นรินทร์  24 วงศกร  25 ณัฐวัฒน์  26 กวินทร์  27 เจษฎากร  29 ทรงวุฒิ  30 พีระพงษ์  33 กรกฎ  34 คคนะ  36 ปิยณัฐ  37 พิชา  39 โสภณวิชญ์  67 นิติศักดิ์  80 พีรพงศ์ ผู้ฝึกสอน: เล็ตติเอรี่
วัดไตรมิตรวิทยารามวรวิหาร

| วัดไตรมิตรวิทยารามวรวิหาร |
| --- | --- |
วัดไตรมิตรวิทยารามวรวิหาร

ชื่อสามัญ: วัดไตรมิตร, วัดสามจีน
ที่ตั้ง: ถนนตรีมิตรและถนนเจริญกรุง แขวงตลาดน้อย เขตสัมพันธวงศ์ กรุงเทพมหานคร 10100
ประเภท: พระอารามหลวงชั้นโท ชนิดวรวิหาร
นิกาย: เถรวาท
พระประธาน: พระพุทธทศพลญาณ
พระพุทธรูปสำคัญ: พระพุทธมหาสุวรรณปฏิมากร
เจ้าอาวาส: สมเด็จพระพุฒาจารย์ (สนิท ชวนปญฺโญ)
ความพิเศษ: ในพระมหามณฑปชั้น 4 ประดิษฐานพระพุทธมหาสุวรรณปฏิมากร
จุดสนใจ: ชั้น 2 ชมนิทรรศการศูนย์ประวัติศาสตร์เยาวราช ชั้น 3 ชมนิทรรศการที่เกี่ยวกับพระพุทธมหาสุวรรณปฏิมากร
เว็บไซต์: wattraimitr-withayaram.com
 สถานีย่อยพระพุทธศาสนา
วัดไตรมิตรวิทยาราม ตั้งอยู่ที่ถนนตรีมิตร แขวงตลาดน้อย เขตสัมพันธวงศ์ เป็นวัดโบราณอยู่ในที่ลุ่มพระอารามเป็นเรือนไม้ มีชื่อเดิมว่า "วัดสามจีน" เข้าใจกันว่า ชาวจีน 3 คนร่วมกันสร้างพระอารามเพื่อเป็นวิหารทานการบุญ
ในปี พ.ศ. 2477 พระมหากิ๊ม สุวรรณชาต ผู้รักษาการในหน้าที่เจ้าอาวาสเป็นผู้ริเริ่มปรับปรุงวัด ต่อมาในปี พ.ศ. 2480 ได้รับอนุมัติจากมหาเถรสมาคมให้ปรับปรุงสภาพวัดให้ดีขึ้น ปี พ.ศ. 2482 พ่อค้าประชาชน คณะครูและนักเรียน ได้ร่วมกันปฏิสังขรณ์และเปลี่ยนนามใหม่ เป็นชื่อ "วัดไตรมิตรวิทยาราม" ซึ่งมีความหมายว่า เพื่อน 3 คนร่วมกันสร้างวัดนี้ ประกอบกับวัดเป็นที่ตั้งโรงเรียนปริยัติธรรมและโรงเรียนไตรมิตรวิทยาลัยของรัฐบาลอยู่ภายในบริเวณวัด และเป็นวัดที่มีสมเด็จพระราชาคณะ 2รูป และเจ้าคณะใหญ่หน 2หนคือ 1.) สมเด็จพระพุฒาจารย์ (สนิท ชวนปญฺโญ) ป.ธ.9 เจ้าคณะใหญ่หนตะวันออก 2.) สมเด็จพระมหารัชมงคลมุนี (ธงชัย ธมฺมธโช) ป.ธ.6 เจ้าคณะใหญ่หนกลาง
เจ้าอาวาสรูปปัจจุบันคือ สมเด็จพระพุฒาจารย์ (สนิท ชวนปญฺโญ)
ปูชนียวัตถุ > พระพุทธรูป

ซ้าย:  พระประธานในพระอุโบสถ 
 ขวา:  พระประธานในพระวิหารหลวง
พระพุทธทศพลญาณ พระประธานในพระอุโบสถ เป็นพระพุทธรูปปางมารวิชัย ปูนปั้น ลงรักปิดทอง ประชาชนทั่วไปเรียกว่า “หลวงพ่อโต” บ้าง “หลวงพ่อวัดสามจีน” มีประชาชนมาบนบานกันเสมอ ๆ ด้วยพวงมาลัยดอกมะลิ พระบาทสมเด็จพระจุลจอมเกล้าเจ้าอยู่หัวได้เคยทรงเสด็จพระราชดำเนินมานมัสการ และได้ตรัสยกย่องว่า เป็นพระพุทธรูปที่มีพระพุทธลักษณะงดงามยิ่งนัก “หลวงพ่อโม” อดีตเจ้าอาวาสวัดไตรมิตรวิทยาราม เคยได้ทำพระเครื่องแจกครั้งหนึ่ง ได้ทำเป็นรูปพระพุทธทศพลญาณสร้างด้วยเนื้อชิน เรียกชื่อว่า หลวงพ่อโตวัดสามจีน ปรากฏว่าเป็นที่นิยมนับถือของคนทั่งไปว่าศักดิ์สิทธินัก ปัจจุบันนี้หายากแล้ว
ปูชนียวัตถุ > พระสุโขทัยไตรมิตร

สิ่งสำคัญของวัด คือ พระสุโขทัยไตรมิตร เป็นพระพุทธรูปทองคำที่ใหญ่ที่สุดและได้รับการบันทึกในหนังสือบันทึกสถิติโลกกินเนสส์ พระพุทธรูปทองคำองค์นี้มีหน้าตั้งกว้าง 3.01 เมตร สูง 3.91 เมตร องค์พระสามารถถอดได้ 9 องค์ จากฐานองค์พระขึ้นไปเนื้อทองบริสุทธิ์ 40% พระพักตร์มีเนื้อทอง 80% ส่วนพระเกศมีน้ำหนัก 45 กิโลกรัม เป็นเนื้อทองบริสุทธิ์ 99.99%
สันนิษฐานว่าสร้างในสมัยสุโขทัย ปางมารวิชัย เข้าใจว่า เดิมประดิษฐานอยู่ที่วัดมหาธาตุ จังหวัดสุโขทัย ต่อมาในสมัยพระบาทสมเด็จพระพุทธยอดฟ้าจุฬาโลกมหาราช ได้โปรดเกล้าฯ ให้กรมพระราชวังบวรมหาสุรสิงหนาท ไปอัญเชิญพระพุทธรูปมาจากเมืองเหนือเพื่อนำมาประดิษฐานยังวัดสำคัญ พระพุทธรูปที่เชิญมามีจำนวนมาก ทำให้ดูแลไม่ทั่วถึง ขุนนางผู้หนึ่งจึงแอบเอาปูนไล้พระพุทธรูปทองคำแล้วนำมาไว้ยังวัดที่ตนสร้าง จนได้อัญเชิญมาไว้ที่วัดพระยาไกร (วัดโชติการาม) ต่อมาบริษัท อี๊สต์เอเชียติ๊ก ได้ขอเช่าที่วัด (ซึ่งขณะนั้นเป็นวัดร้างแล้ว) เป็นโรงเลื่อยจักร จึงได้อัญเชิญไว้ที่ข้างพระเจดีย์และปลูกเพิงสังกะสีมุงเป็นหลังคากั้นไว้อย่างหยาบ ๆ หลังจากนั้นเป็นเวลาเกือบ 20 ปี เมื่อพระอุโบสถและพระวิหารหลังใหม่สร้างเสร็จจึงได้อัญเชิญขึ้นประดิษฐาน แต่ในระหว่างการเคลื่อนย้ายปูนที่หุ้มองค์พระกระเทาะออก จึงทำให้เห็นองค์พระข้างในเป็นทองคำ เมื่อวันที่ 25 พฤษภาคม พ.ศ. 2498
ลำดับเจ้าอาวาส

ลำดับเจ้าอาวาสวัดไตรมิตรวิทยารามวรวิหาร 9 รูป ได้แก่
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระปรากรมมุนี (เปลี่ยน) | พ.ศ. 2421 | พ.ศ.2438 |
| 2 | พระครูวิริยานุกิจจารี (กล่อม) | พ.ศ. 2438  | พ.ศ. 2454 |
| 3 | พระครูวิริยกิจจากรี (โม) | พ.ศ.2454 | พ.ศ.2461 |
| 4 | พระอธิการโป๊ ธมฺมสโร | พ.ศ.2461  | พ.ศ.2465 |
| 5 | พระใบฎีกา ขำ อินฺทโชโต | พ.ศ.2465 | พ.ศ.2477 |
| 6 | พระมหากิ๊ม สุวรรณชาติ | พ.ศ.2477  | พ.ศ.2479 |
| รักษาการ | พระปริยัติบัณฑิต (คำ อาภารํสิเถร) | พ.ศ. 2479 | พ.ศ.2481 |
| 7 | พระมหาเจียม กมโล | พ.ศ.2481 | พ.ศ.2487 |
| 8 | พระวิสุทธาธิบดี (ไสว ฐิตวีโร) | พ.ศ. 2487 | พ.ศ. 2531 |
| 9 | สมเด็จพระพุฒาจารย์ (สนิท ชวนปญฺโญ) | พ.ศ. 2532 | ยังดำรงตำแหน่ง |
สกุลเถาคัน

| สกุลเถาคัน |
| --- | --- |

Cissus nodosa

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Vitales
วงศ์:: Vitaceae
วงศ์ย่อย:: Vitoideae
สกุล:: Cissus L.

สปีชีส์
 ประมาณ 350 ชนิด
Cissus verticillata
สกุลเถาคัน หรือ Cissusเป็นสกุลที่มีสมาชิกประมาณ 350 สปีชีส์ อยู่ในวงศ์ Vitaceae พบมากในเขตร้อน
ตัวอย่างสปีชีส์ > เคยอยู่สกุลนี้

Ampelopsis glandulosa var. brevipedunculata (Maxim.) Momiy (as C. brevipedunculata Maxim.)
Ampelopsis orientalis (Lam.) Planch. (as C. orientalis Lam.)
Ampelopsis vitifolia Planch. (as C. vitifolia Boiss.)
Cayratia geniculata (Blume) Gagnep. (as C. geniculata Blume)
Cayratia trifolia (L.) Domin (as C. trifolia (L.) K.Schum.)
Clematicissus opaca
Cyphostemma bainesii (Hook.f.) Desc. (as C. bainesii (Hook.f.) Gilg & M.Brandt)
Cyphostemma cirrhosum (Thunb.) Desc. (as C. cirrhosa (Thunb.) Willd.)
Cyphostemma currorii (Hook.f.) Desc. (as C. currorii Hook.f. or C. crameriana Schinz)
Cyphostemma juttae (Dinter & Gilg) Desc. (as C. juttae Dinter & Gilg)
Rhoicissus tomentosa (Lam.) Wild & R.B.Drumm. (as C. capensis Willd. or C. tomentosa Lam.)
Strychnos umbellata (Lour.) Merr. (as C. umbellata Lour.)
Tetrastigma leucostaphylum (Dennst.) Alston ex Mabb. (as C. lanceolaria Roxb. or C. leucostaphyla Dennst.)
Tetrastigma serrulatum (Roxb.) Planch. (as C. serrulata Roxb.)
รวมภาพ

Cissus woodrowii ในอินเดีย
Cissus woodrowiiในอินเดีย
Cissus woodrowiiในอินเดีย
Cissus repanda ในอินเดีย
Cissus hypoglauca ในอินเดีย
แหล่งข้อมูลอื่น

Cissus striata pictures at Chilebosque
Description of the genus
สิเรียม

สิเรียม อาจหมายถึง
สิเรียม (พม่า) เมืองในพม่า มีอีกชื่อว่า ตันลยิน
สิเรียม ภักดีดำรงฤทธิ์ นักแสดงชาวไทย
สถิติกรีฑาในการแข่งขันซีเกมส์

นี่คือ สถิติของกรีฑาในการแข่งขันซีเกมส์
สถิติกรีฑาชาย

| การแข่งขัน | สถิติ | ประเทศที่ทำลายสถิติ | การแข่งขัน | วันที่ทำลายสถิติ | อ้างอิง |
| --- | --- | --- | --- | --- | --- |
| วิ่ง 100 เมตร | 10.17 วินาที |  อินโดนีเซีย | ซีเกมส์ 2009 | 13 ธันวาคม พ.ศ. 2552 |  |
| วิ่ง 200 เมตร | 20.37 วินาที |  ไทย | ซีเกมส์ 2021 | 14 พฤษภาคม พ.ศ. 2565 |  |
| วิ่ง 400 เมตร | 46.05 วินาที |  ไทย | ซีเกมส์ 1995 | 10 ธันวาคม พ.ศ. 2538 |  |
| วิ่ง 800 เมตร | 1:48.29 นาที |  มาเลเซีย | ซีเกมส์ 1989 | 14 สิงหาคม พ.ศ. 2532 |  |
| วิ่ง 1,500 เมตร | 3:45.31 นาที |  เวียดนาม | ซีเกมส์ 2007 | 11 ธันวาคม พ.ศ. 2550 |  |
| วิ่ง 5,000 เมตร | 14:08.97 นาที |  มาเลเซีย | ซีเกมส์ 1993 | 15 มิถุนายน พ.ศ. 2536 |  |
| วิ่ง 10,000 เมตร | 29:19.97 นาที |  ฟิลิปปินส์ | ซีเกมส์ 2003 | 7 ธันวาคม พ.ศ. 2546 |  |
| วิ่งมาราธอน | 2:20:27 ชั่วโมง |  อินโดนีเซีย | ซีเกมส์ 1997 | 19 ตุลาคม พ.ศ. 2540 |  |
| วิ่งกระโดดข้ามรั้ว 110 เมตร | 13.89 วินาที |  ไทย | ซีเกมส์ 2009 | 16 ธันวาคม พ.ศ. 2552 |  |
| วิ่งกระโดดข้ามรั้ว 400 เมตร | 49.76 วินาที |  ไทย | ซีเกมส์ 1995 | 12 ธันวาคม พ.ศ. 2538 |  |
| แข่งม้าวิบาก 3,000 เมตร | 8:40.77 นาที |  ฟิลิปปินส์ | ซีเกมส์ 2001 | 12 กันยายน พ.ศ. 2544 |  |
| วิ่งผลัด 4X100 เมตร | 38.58 วินาที |  ไทย | ซีเกมส์ 2021 | 16 พฤษภาคม พ.ศ. 2565 |  |
| วิ่งผลัด 4X400 เมตร | 3:05.47 นาที |  ไทย | ซีเกมส์ 1995 | 15 ธันวาคม พ.ศ. 2538 |  |
| เดิน 20 กิโลเมตร | 1:29:13 ชั่วโมง |  มาเลเซีย | ซีเกมส์ 1997 | 14 ตุลาคม พ.ศ. 2540 |  |
| กระโดดสูง | 2.27 เมตร |  ไทย | ซีเกมส์ 2023 | 12 พฤษภาคม พ.ศ. 2566 |  |
| กระโดดไกล | 7.87 เมตร |  ฟิลิปปินส์ | ซีเกมส์ 2007 | 10 ธันวาคม พ.ศ. 2550 |  |
| กระโดดข้าม | 5.21 เมตร |  ไทย | ซีเกมส์ 2009 | 16 ธันวาคม พ.ศ. 2552 |  |
| เขย่งก้าวกระโดด | 16.51 เมตร |  ไทย | ซีเกมส์ 2009 | 13 ธันวาคม พ.ศ. 2552 |  |
| ทุ่มน้ำหนัก | 18.14 เมตร |  ฟิลิปปินส์ | ซีเกมส์ 2021 | 15 พฤษภาคม พ.ศ. 2565 |  |
| ขว้างจักร | 59.50 เมตร |  สิงคโปร์ | ซีเกมส์ 1999 | 8 สิงหาคม พ.ศ. 2542 |  |
| ขว้างค้อน | 61.62 เมตร |  ฟิลิปปินส์ | ซีเกมส์ 2009 | 13 ธันวาคม พ.ศ. 2552 |  |
| พุ่งแหลน | 76.30 เมตร |  ไทย | ซีเกมส์ 2013 | 17 ธันวาคม พ.ศ. 2556 |  |
| ทศกรีฑา | 7,603 คะแนน |  ไทย | ซีเกมส์ 2021 | 15 พฤษภาคม พ.ศ. 2565 |  |
ดูเพิ่ม

ซีเกมส์
กีฬากรีฑาในซีเกมส์
| ด ค ก กีฬาซีเกมส์ |
| --- | --- | --- |
  คณะกรรมการโอลิมปิกสากล   สภาโอลิมปิกแห่งเอเชีย   สมาพันธ์กีฬาแห่งเอเชียตะวันออกเฉียงใต้   สมาคมประชาชาติแห่งเอเชียตะวันออกเฉียงใต้  ไทย   อินโดนีเซีย   มาเลเซีย   ฟิลิปปินส์   สิงคโปร์   เวียดนาม   พม่า   ลาว   กัมพูชา   บรูไน   ติมอร์-เลสเต 
| กีฬาแหลมทอง (ค.ศ. 1959-1975) |   1959 กรุงเทพมหานคร   1961 ย่างกุ้ง   1963 พนมเปญ†   1965 กัวลาลัมเปอร์   1967 กรุงเทพมหานคร   1969 ย่างกุ้ง   1971 กัวลาลัมเปอร์   1973 สิงคโปร์   1975 กรุงเทพมหานคร  |  |
| กีฬาซีเกมส์ (ตั้งแต่ ค.ศ. 1977) |   1977 กัวลาลัมเปอร์   1979 จาการ์ตา   1981 มะนิลา   1983 สิงคโปร์   1985 กรุงเทพมหานคร   1987 จาการ์ตา   1989 กัวลาลัมเปอร์   1991 มะนิลา   1993 สิงคโปร์   1995 เชียงใหม่   1997 จาการ์ตา   1999 บันดาร์เซอรีเบอกาวัน   2001 กัวลาลัมเปอร์   2003 ฮานอย   2005 มะนิลา   2007 นครราชสีมา   2009 เวียงจันทน์   2011 จาการ์ตา–ปาเล็มบัง   2013 เนปยีดอ   2015 สิงคโปร์   2017 กัวลาลัมเปอร์   2019 มะนิลา   2021 ฮานอย§   2023 พนมเปญ   2025 กรุงเทพฯ–ชลบุรี–สงขลา   2027 มาเลเซีย   2029 สิงคโปร์   2031 ลาว   2033 ฟิลิปปินส์  |  |
 †ถูกยกเลิกเนื่องจากสถานการณ์ทางการเมืองภายในของประเทศเจ้าภาพ §เลื่อนไปปี ค.ศ. 2022 เนื่องจากการระบาดทั่วของโควิด-19 กีฬาโรงเรียนอาเซียน  กีฬามหาวิทยาลัยอาเซียน  อาเซียนพาราเกมส์
สิหิงคนิทาน

| สิหิงคนิทาน   |
| --- | --- |

ผู้ประพันธ์: พระโพธิรังสี
ประเทศ: อาณาจักรล้านนา
ภาษา: ภาษาบาลี
ประเภท: ตำนาน
สิหิงคนิทาน เป็นตำนานที่กล่าวถึงประวัติการสร้างและการประดิษฐานพระพุทธสิหิงค์ แต่งโดยพระเถระ นามว่า พระโพธิรังสี แต่งไว้เป็นภาษาบาลีระหว่าง พ.ศ. 1945–1985 ในรัชสมัยพญาสามฝั่งแกนแห่งราชวงศ์มังราย ตำนานกล่าวถึงการสร้างพระพุทธสิหิงค์ที่ลังกา โดยพญานาคกษัตริย์ 3 พระองค์ พระอรหันต์ 20 รูป เมื่อราว พ.ศ. 700 และนำเข้ามาสู่สยามประเทศ ประมาณ พ.ศ. 1850 โดยประดิษฐานอยู่ที่กรุงสุโขทัย ต่อมามีผู้นำไปประดิษฐานที่ พิษณุโลก กรุงศรีอยุธยา กำแพงเพชร เชียงราย แล้วนำกลับมาประดิษฐานที่กรุงศรีอยุธยาและเชียงใหม่ ต่อมาสมเด็จพระเจ้าบรมวงศ์เธอ กรมพระยาดำรงราชานุภาพได้ทรงพระนิพนธ์ต่อจากพระโพธิรังษี ฉบับปัจจุบันหลวงบริบาลบุรีภัณฑ์ (ป่วน อินทุวงศ์) ได้เรียบเรียงขึ้นใหม่ เป็นตำนานย่อและมีข้อวิจารณ์ทางโบราณคดีเพิ่มเติม
สิหิงคนิทาน เป็นกลุ่มตำนานรุ่นเก่า แต่งเป็นบทร้อยกรอง 138 คาถา เป็นปัฐยาวัตร 105 บท โตฎก 10 คาถา วังสัฏฐะ 6 คาถา อินทวชิรา 5 คาถา มาลินี 2 คาถา คาถาเหล่านี้มักเป็นบทสนทนา คำอุทานหรือคิดคำนึง ใช้สำนวนลีลาเล่าเรื่องเหมือนอย่างนิทานไทย มีบทพรรณาและบทสนทนาโต้ตอบสลับกัน มีการสอดแทรกธรรมะคำสอน เช่นเรื่องกรรม การประพฤติตนตามหลักศีล 5 และสัปปุริสธรรม เต็มไปด้วยปาฏิหาริย์ มีบุคคลหรือสิ่งพิเศษ มีการอธิบายเหตุผลของเหตุการณ์ต่าง ๆ วิธีการอธิบายนี้เข้าใจว่าได้รับอิทธิพลจากผลงานอรรถกถาบาลี ส่วนจบเสนอตามรูปแบบผลงานบาลีของลังกา ในผลงาน 3 เรื่อง ที่ มีรายละเอียดแตกต่างกันไป จามเทวีวงศ์บอกว่าพระโพธิรังสีเป็นผู้แต่งในสิหิงคนิทาน แล้วยังเพิ่มเติมประวัติการแต่ง ด้วยการบอกว่า พระสาครสามีเป็นผู้อาราธนาให้แต่ง ใน รัตนพิมพวงศ์ มีรายละเอียดขึ้นมาก รวมถึงบอกวัตถุประสงค์การแต่ง